โรงเรียนวชิราลัย

โรงเรียนวชิราลัย เป็นโรงเรียนเอกชน ตั้งอยู่ใน ตำบลหนองผึ้ง อำเภอสารภี จังหวัดเชียงใหม่ โดยมีนางราตรี  ตนเล็ก เป็นผู้รับใบอนุญาต และมีนายคนอง  ตนเล็ก เป็นผู้บริหาร โรงเรียนวชิราลัยมีอุดมการณ์ ความมุ่งหวังสูงสุดที่จะปลูกฝัง อบรม จัดการเรียนรู้ให้มีประสบการณ์แก่นักเรียนทุกคนอย่างเต็มกำลังความสามารถโดยเฉพาะอย่างยิ่งผู้ผ่านการศึกษาจากโรงเรียนจะต้องเป็นบุคคลที่มีคุณสมบัติตามปรัชญาของโรงเรียน

**ประวัติ**
 ปี  พ.ศ. 2542  นายคนอง  ตนเล็ก  ผู้รับใบอนุญาตโรงเรียนวรานีกูล พิจารณาเห็นว่า จำนวนนักเรียนในโรงเรียนวรานีกูล  มีปริมาณเพิ่มมากขึ้นเพราะเป็นที่ไว้วางใจของผู้ปกครองจึงเกิดแนวคิดที่จะขยายโรงเรียน  โดยได้มอบหมายให้นางราตรี ตนเล็ก ผู้จัดการโรงเรียนวรานีกูลไปติดต่อขยายพื้นที่โดยขอซื้อที่ดินบริเวณ หมู่ที่ 7 ตำบลหนองผึ้ง อำเภอสารภี  ขนาดพื้นที่จำนวน 3  ไร่ เป็นเงิน  3,600,000 บาท  เพิ่มเติมจากที่ดินของตน- ปี  พ.ศ. 2543 หลังจากที่มีการจัดซื้อที่ดินดังกล่าวเพิ่มเติมแล้ว นายคนอง ตนเล็ก ได้ศึกษาข้อมูลโครงการ ขอรับการสนับสนุนเพื่อจัดตั้งสถานศึกษาเอกชน ของสำนักงานคณะกรรมการการศึกษาเอกชน โดยได้ดำเนินการ ดังนี้- ออกแบบแผนผังการจัดสร้างโรงเรียนวชิราลัย (Master Plan) ประกอบด้วย อาคารเรียน อาคารอำนวยการ โรงอาหาร ทั้งนี้ ได้ดำเนินการขออนุญาตจากทางราชการที่เกี่ยวข้อง โดย- เทศบาลตำบลยางเนิ้ง ได้อนุญาตให้โรงเรียนก่อสร้างอาคารเรียนตามที่เสนอ- จังหวัดเชียงใหม่อนุญาตให้โรงเรียนใช้แบบแปลนก่อสร้างอาคารเรียนตามที่ได้รับอนุมัติ- จัดทำโครงการขอรับการสนับสนุนเพื่อจัดตั้งสถานศึกษาเอกชนตามโครงการเงินกู้ของสำนักงานคณะกรรมการการศึกษาเอกชน และธนาคารออมสิน- ในปี พ.ศ. 2544  โรงเรียนได้ดำเนินการก่อสร้างอาคารอำนวยการ ซึ่งเป็นสถานที่ประดิษฐานพระรูปหล่อครูบาศรีวิชัย  ในอาคารอำนวยการ  ประกอบด้วย ห้องครูใหญ่  ห้องธุรการ  ห้องคอมพิวเตอร์ ห้องซาวด์แลป  และ ห้องเอนกประสงค์  ต่อมาในปลายปี  2544  ได้รับการอนุมัติโครงการสนับสนุนเงินกู้  จากสำนักงานคณะกรรมการการศึกษาเอกชน และธนาคารออมสิน  ก่อสร้างอาคารเรียน  3  ชั้น  18  ห้องเรียน  เป็นเงิน  7,000,000  บาท- ปี  พ.ศ. 2545  โรงเรียนได้ปรับปรุงสถานที่จัดตกแต่งบริเวณทั้งภายใน ภายนอก รับสมัครบุคลากรเข้ามาปฏิบัติงานในตำแหน่งต่าง ๆ จัดการอบรมสัมมนาบุคลากรมาโดยต่อเนื่อง โดยเปิดเรียนอย่างเป็นทางการ ในวันที่ 9 พฤษภาคม 2545  มีนักเรียนระดับชั้นประถมศึกษาปีที่ 1 และมัธยมศึกษาปีที่ 1 จำนวน  ชั้นละ  3  ห้อง  โดยมีนางราตรี  ตนเล็ก  เป็นผู้รับใบอนุญาต    นายคนอง   ตนเล็ก  เป็นผู้จัดการ  และนางหทัยกาญจน์  เปรมใจสุข  เป็นครูใหญ่- ปีการศึกษา 2545  มีนักเรียนระดับชั้นประถมศึกษา จำนวน 110 คน และระดับชั้นมัธยมศึกษา จำนวน 99 คน  รวมนักเรียนโรงเรียนวชิราลัย ในปีการศึกษา 2545 ทั้งสิ้นจำนวน 209 คน และมีครูจำนวน 13 คน- ปีการศึกษา  2547 โรงเรียนได้ทำการขยายอาคารเรียน ได้สร้างอาคารเรียน 1 ชั้น จำนวน 7 ห้องเรียนขึ้น เพื่อรองรับจำนวนนักเรียนที่เพิ่มขึ้น โดยมีนายอินทร์ศวร  พุทธปวน เป็นผู้อำนวยการ และมีนักเรียนระดับชั้นประถมศึกษา จำนวน 287 คน และระดับชั้นมัธยมศึกษา จำนวน 321 คน  รวมนักเรียนโรงเรียนวชิราลัยในปีการศึกษา 2547 ทั้งสิ้นจำนวน 608 คน และมีครูจำนวน 37 คน- ปีการศึกษา 2548  โรงเรียนพิจารณาเห็นว่า  นักเรียนมีปริมาณมากขึ้น จำเป็นต้องขยายพื้นที่  จึงขอเช่าพื้นที่เพิ่มเติมและจัดสร้างอาคารเรียน 4 ชั้น เพื่อขยายชั้นเรียนในระดับชั้นมัธยมศึกษาปีที่ 4 – 6- ปีการศึกษา 2549  มีจำนวนนักเรียนประถมศึกษาจำนวน 334  คน มัธยมศึกษาจำนวน 398 คน รวม 732 คน ครู 49 คน- ปีการศึกษา 2550  มีนักเรียนระดับชั้นประถมศึกษา จำนวน 351 คน และระดับชั้นมัธยมศึกษา จำนวน 448  คน รวมนักเรียนในโรงเรียนวชิราลัยในปีการศึกษา 2550   ทั้งสิ้นจำนวน 793  คน และมีครูจำนวน  53  คน- ปีการศึกษา 2551 มีนักเรียนระดับชั้นประถมศึกษา  จำนวน 221 คน และระดับชั้นมัธยมศึกษา จำนวน 491 คน รวมนักเรียนทั้งหมด 712 คน คณะครูจำนวน 52 คน

**คำขวัญประจำโรงเรียน**
"คนดี มีวินัย กายและใจอดทน (Great one  Discipline Toughness)"
*คนดี (Great one)
** รักชาติไทย  มีความสำนึกหวงแหนศิลปวัฒนธรรมไทย  เป็นบุคคล สะอาด  รู้จักรักษาความสะอาดให้กับตนเอง  ครอบครัว สถาบันและชุมชนมีความขยันหมั่นเพียรในการเรียนการทำงาน
*มีวินัย (Discipline)
** รักประชาธิปไตย เคารพระเบียบ กฎกติกา มีความรับผิดชอบ
*กายและใจอดทน (Toughness)
** อดทน  อดกลั้นและอดออม กล้าที่จะทำดี กล้าแสดงออก มีความเสียสละ และรักษาสุขภาพร่างกาย จิตใจให้สมบูรณ์

**ปรัชญาของโรงเรียน**
"ผู้มีการศึกษาดี ต้องเลี้ยงตัวเอง เลี้ยงพ่อแม่ และช่วยเหลือประเทศชาติได้ (Well-educated person have to be responsible for themselves, their parents and their nation)"
*ผู้มีการศึกษาดี (Well-educated person)"
** หมายถึง   นักเรียนได้รับความรู้จากการจัดการเรียนการสอนทางด้านวิชาการต่างๆ ด้วยวิธีที่ถูกต้องและเหมาะสมทำให้ผู้เรียนรู้จักคิดเป็น และคิดอย่างสร้างสรรค์ ทำเป็น และรู้จักแก้ปัญหาในชีวิตจริงได้อย่างเหมาะสม
*ต้องเลี้ยงตัวเอง (Responsible for oneself)
** หมายถึง   การปลูกฝังให้นักเรียนเป็นคนดี ขยัน อดทน มีความรับผิดชอบต่อหน้าที่ของตนเอง เคารพในสิทธิของตนเอง สามารถนำพาตนเองให้ประสบความสำเร็จตามความสามารถของตนเอง
*เลี้ยงพ่อแม่ (Responsible for their parents)
** หมายถึง   การปลูกฝังให้นักเรียนมีคุณธรรม จริยธรรม มีจิตใจโอบอ้อมอารี เอื้อเฟื้อเผื่อแผ่ มีเมตตา มีความซื่อสัตย์ กตัญญู กตเวทีต่อบุพการี และผู้มีพระคุณ
*ช่วยเหลือประเทศชาติได้ (Responsible for our nation)
** หมายถึง   การปลูกฝังให้นักเรียนมีจิตที่ยึดมั่นในชาติ ศาสนา พระมหากษัตริย์ โดยทำหน้าที่เป็นพลเมืองที่ดี มีความรับผิดชอบในกฎระเบียบของสังคม พร้อมเคารพและปฏิบัติตามกฎหมายของบ้านเมืองได้อย่างดี

** ดูเพิ่ม**
ในปัจจุบันโรงเรียนแห่งนี้ได้ให้ความสนใจเรื่องนักฟุตบอลเป็นอย่างมาก มีความใกล้เคียงกับโรงเรียนชายล้วนสูง การประกาศเกียรติคุณให้นักฟุตบอลนั้นมักจะยิ่งใหญ่ ส่วนรางวัลทางวิชาการนั้นจะมีการพูดเป็นขวัญกำลังใจ จำกัดสิทธิ์ให้นักฟุตบอลอย่างดีเยื่ยม สภาพสังคมแล้วแต่ตัวบุคคล มีการให้โควต้าเข้ามหาลัยเท่า รร. อื่นแต่การแข่งขันน้อย เหมาะกับนักกีฬาเป็นอย่างยิ่ง

**อ้างอิง**
  ประวัติโรงเรียนวชิราลัยfix-attempted=yes 

**แหล่งข้อมูลอื่น**
  The Vachiralai School date=2011-03-17 
หมวดหมู่:โรงเรียนในอำเภอสารภี
หมวดหมู่:โรงเรียนเอกชนในจังหวัดเชียงใหม่
หมวดหมู่:โรงเรียนที่ก่อตั้งในปี พ.ศ. 2545